CELEX: C2005/045/05
Language: et
Date: 2005-02-19 00:00:00
Title: Euroopa Kohtu (suurkoda) 14. detsembri 2004. aasta otsus kohtuasjas C-309/02 (Verwaltungsgericht Suttgart'i eelotsusetaotlus): Radlberger Getränkegesellshaft mbH & Co. Ja S. Spitz KG versus Land Baden-Württemberg (Keskkond — Kaupade vaba liikumine — Pakendid ja pakendijäätmed — Direktiiv 94/62/EÜ — Korduskasutuspakendite üldisest osakaalust sõltuvad tagatisraha- ja tagasivõtukohustused ühekorrapakendite puhul)

19.2.2005   
            
            
               ET
            
            
               Euroopa Liidu Teataja
            
            
               C 45/3
            
         
      EUROOPA KOHTU
   
   (suurkoda)
   14. detsembri 2004. aasta otsus
   kohtuasjas C-309/02 (Verwaltungsgericht Suttgart`i eelotsusetaotlus): Radlberger Getränkegesellshaft mbH & Co. Ja S. Spitz KG versus Land Baden-Württemberg (1)
   
   (Keskkond - Kaupade vaba liikumine - Pakendid ja pakendijäätmed - Direktiiv 94/62/EÜ - Korduskasutuspakendite üldisest osakaalust sõltuvad tagatisraha- ja tagasivõtukohustused ühekorrapakendite puhul)
   (2005/C 45/05)
   Kohtumenetluse keel: saksa
   Kohtuasjas C-309/02, mille esemeks on Euroopa Kohtule EÜ asutamislepingu artikli 234 alusel Verwaltungsgericht Suttgart'i (Saksamaa) poolt 21. augusti 2002. aasta otsusega esitatud eelotsusetaotlus, mis saabus Euroopa Kohtusse 29. augustil 2002, nimetatud siseriiklikus kohtus pooleliolevas asjas järgmiste poolte vahel: Radlberger Getränkegesellshaft mbH & Co. ja S. Spitz KG versus Land Baden-Württemberg, tegi Euroopa Kohus (suurkoda), koosseisus: president V. Skouris, kodade esimehed P. Jann ja K. Lenaerts (ettekandja), kohtunikud C. Gulmann, J.-P. Puissochet, R. Schintgen, N. Colneric, S. von Bahr ja J. N. Cunha Rodrigues; kohtujurist: D. Ruiz-Jarabo Colomer, kohtusekretär: vanemametnik M.-F. Contet, 14. detsembril 2004 otsuse, mille resolutiivosa on järgmine:
   
               1.
            
            
               Euroopa Parlamendi ja nõukogu 20. detsembri 1994. aasta direktiivi 94/62/EÜ pakendite ja pakendijäätmete kohta artikli 1 lõikega 2 ei ole vastuolus, kui liikmesriigid kehtestavad meetmeid, et soodustada pakendite korduskasutamise süsteeme.
            
         
               2.
            
            
               Direktiivi 94/62 artikkel 7, ehkki see ei anna asjaomastele tootjatele ja turustajatele õigust jätkata osalemist pakendijäätmete käitlemise süsteemis, välistab üldise pakendijäätmete kogumise süsteemi asendamise tagatisraha ja individuaalse tagasivõtmise süsteemiga, kui uus süsteem ei ole sama kohane nimetatud direktiivi eesmärkide saavutamiseks või kui üleminek uuele süsteemile ei toimu ilma katkestuseta ning kahjustamata asjaomase sektori ettevõtjate võimalust uues süsteemis alates selle jõustumisest tegelikult osaleda.
            
         
               3.
            
            
               EÜ artikliga 28 on vastuolus sellised siseriiklikud õigusnormid nagu Verordnung über die Vermeidung und Verwertung von Verpackungsabfällen'i (pakendijäätmete vältimist ja taaskasutamist käsitlev määrus) artikli 8 lõige 1 ja artikli 9 lõige 2, kui need näevad ette üldise pakendijäätmete kogumise süsteemi asendamise tagatisraha ja individuaalse tagasivõtmise süsteemiga, ilma et tootjatele ja turustajatele oleks jäetud piisav üleminekuaeg sellega kohanemiseks ja tagatud, et pakendijäätmete käitlemise süsteemi muutudes saavad nad toimivas süsteemis tegelikult osaleda.
            
         
      (1)  EÜT C 274, 9.11.2002.